ᱫᱟᱢᱳᱦ ᱦᱚᱱᱚᱛ

ᱫᱟᱢᱳᱦ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱫᱟᱢᱳᱦ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱚᱱᱚᱛ ᱫᱚ ᱥᱟᱜᱚᱨ ᱦᱟᱹᱴᱤᱧ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾

ᱦᱚᱲ ᱮᱞ

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱟᱢᱳᱦ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑᱒,᱖᱔,᱒᱑᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱮᱥᱴᱚᱱᱤᱭᱟ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱨᱮᱱᱟᱜ ᱱᱤᱭᱩ ᱦᱮᱢᱯᱥᱟᱭᱟᱨ ᱥᱟᱞᱟᱜ ᱠᱚ ᱥᱚᱢᱟᱱ ᱜᱮᱭᱟ ᱾ ᱱᱚᱣᱟ ᱥᱤᱧᱚᱛ ᱨᱮ ᱓᱘᱓ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱑᱗᱓ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱔᱕᱐ ᱢᱟᱹᱭᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱖.᱕᱘% ᱛᱟᱦᱮᱸ ᱠᱟᱱᱟ ᱾ ᱫᱟᱢᱳᱦ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱑᱓ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱐.᱙᱒% ᱢᱮᱱᱟᱜᱼᱟ ᱾ ᱑᱙.᱘᱒% ᱦᱚᱲ ᱮᱞ ᱫᱚ ᱥᱚᱦᱚᱨᱤ ᱴᱚᱴᱷᱟ ᱨᱮ ᱠᱚ ᱛᱟᱦᱮᱸᱱᱟ ᱾ ᱥᱤᱰᱭᱩᱞ ᱡᱟᱹᱛᱤ ᱑᱙.᱔᱙% ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱓.᱑᱕% ᱢᱮᱱᱟᱜ ᱠᱚᱣᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱖᱘.᱖᱓% ᱦᱚᱲ ᱫᱚ ᱦᱤᱱᱫᱤ ᱟᱨ ᱓᱐.᱒᱗% ᱵᱩᱱᱫᱮᱞᱤ ᱫᱚ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱮᱫ ᱛᱟᱦᱮᱸᱫ ᱾

ᱠᱟᱹᱣᱰᱤ ᱟᱹᱨᱤ
ᱥᱤᱧᱚᱛ ᱥᱚᱨᱠᱟᱨ ᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱒᱕᱐ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (most backward districts) ᱞᱮᱠᱟᱛᱮ ᱥᱮᱞᱮᱫ ᱟᱠᱟᱫᱼᱟᱭ ᱾ ᱱᱚᱶᱟ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱒᱔ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱯᱟᱹᱪᱷᱞᱟᱹ ᱮᱞᱟᱠᱟ ᱜᱨᱟᱱᱴ (Backward Regions Grant Fund) ᱯᱷᱚᱸᱰ ᱮ ᱧᱟᱢ ᱮᱫᱟ ᱾

ᱵᱮᱵᱚᱥᱛᱟ ᱨᱮᱱᱟᱜ ᱛᱷᱟᱱ
ᱦᱚᱱᱚᱛ ᱨᱮ ᱱᱟᱜᱟᱢᱤᱭᱟᱹ ᱞᱟᱹᱠᱛᱤ ᱨᱮᱱᱟᱜ ᱟᱹᱰᱤ ᱜᱟᱱ ᱛᱷᱟᱱ ᱠᱚ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱢᱤᱫᱴᱟᱹᱝ ᱞᱟᱹᱱᱟᱹᱭ ᱫᱚ ᱱᱳᱦᱴᱟ ᱥᱚᱦᱚᱨ ᱠᱟᱱᱟ, ᱡᱟᱦᱟᱸ ᱫᱚ ᱫᱟᱢᱳᱦ ᱠᱷᱚᱱ ᱒᱑ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱜᱳᱨᱤᱭᱟ ᱜᱟᱰᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱢᱤᱫ ᱚᱠᱛᱚ ᱪᱚᱱᱰᱮᱞᱟ ᱨᱟᱡᱽᱯᱩᱛ ᱠᱚᱣᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱟᱨ ᱱᱚᱸᱰᱮ ᱟᱹᱰᱤ ᱜᱟᱱ ᱢᱚᱱᱫᱤᱨ ᱢᱮᱱᱟᱜᱼᱟ ᱾

ᱫᱟᱢᱳᱦ ᱠᱷᱚᱱ ᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱨᱟᱡᱽᱱᱚᱜᱚᱨ ᱟᱹᱛᱩ ᱨᱮ ᱢᱮᱱᱟᱜ ᱱᱚᱣᱟ ᱢᱩᱬᱩᱛ ᱠᱤᱞᱟ ᱫᱚ ᱢᱩᱜᱚᱞ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱥᱤᱝᱜᱷᱳᱨᱜᱚᱲ ᱠᱤᱞᱟ ᱱᱟᱜᱟᱢᱤᱭᱟᱹ ᱞᱟᱹᱠᱛᱤᱭᱟᱱ ᱴᱷᱟᱶ ᱨᱮᱱᱟᱜ ᱢᱤᱫᱴᱟᱹᱝ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱫᱚ ᱨᱟᱡᱟ ᱵᱷᱮᱱ ᱵᱚᱥᱚᱱ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱜᱳᱸᱰ ᱨᱟᱡᱟ ᱟᱹᱰᱤ ᱫᱤᱱ ᱫᱷᱟᱹᱨᱤᱡ ᱱᱚᱸᱰᱮ ᱛᱟᱦᱮᱸ ᱠᱟᱱᱟᱭ ᱾ ᱱᱚᱣᱟ ᱫᱚ ᱑᱕ ᱥᱟᱭ ᱥᱮᱨᱢᱟ ᱢᱩᱪᱟᱹᱫ ᱨᱮ ᱜᱳᱸᱰ ᱨᱟᱡᱟ ᱫᱚᱞᱯᱚᱛ ᱥᱟᱦ ᱟᱨ ᱩᱱᱤᱭᱟᱜ ᱨᱟᱡᱟ ᱫᱩᱨᱜᱟᱵᱚᱛᱤ ᱟᱜ ᱛᱟᱞᱟ ᱨᱮ ᱛᱟᱦᱮᱸ ᱠᱟᱱᱟ ᱾ ᱨᱟᱡᱟ ᱫᱚᱞᱯᱚᱛ ᱥᱟᱦ ᱜᱩᱨ ᱛᱟᱭᱚᱢ ᱢᱩᱜᱚᱞ ᱨᱟᱡᱟ ᱟᱠᱵᱚᱨᱤᱡ ᱟᱨᱢᱤ ᱨᱤᱱ ᱥᱤᱯᱟᱹᱦᱤ ᱫᱚ ᱥᱤᱝᱜᱚᱨᱟᱢᱯᱩᱨ ᱟᱹᱛᱩ ᱨᱮ ᱨᱟᱹᱱᱤ ᱫᱩᱨᱜᱟᱵᱚᱛᱤ ᱥᱟᱶ ᱞᱟᱹᱲᱦᱟᱹᱭ ᱞᱮᱫ ᱛᱟᱦᱮᱸᱫ ᱾

ᱥᱳᱱᱟᱨ ᱜᱟᱰᱟ ᱨᱮ ᱵᱟᱥᱟ ᱟᱠᱟᱱ ᱱᱚᱨᱥᱤᱝᱜᱚᱲ ᱱᱚᱜᱚᱨ ᱨᱮ ᱥᱟᱦ ᱛᱮᱭᱟᱵᱽ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱ ᱢᱤᱫ ᱢᱟᱨᱮ ᱠᱤᱞᱟ ᱢᱮᱱᱟᱜᱼᱟ ᱾ ᱵᱤᱨᱞᱟ ᱜᱨᱩᱯ ᱫᱚ ᱱᱚᱨᱥᱤᱝᱜᱚᱲ ᱨᱮ ᱢᱤᱫ ᱥᱤᱢᱮᱱᱴ ᱯᱷᱮᱠᱴᱨᱤ ᱛᱷᱟᱯᱚᱱ ᱟᱠᱟᱫᱟ ᱾ ᱠᱩᱸᱰᱚᱞᱯᱩᱨ ᱫᱚ ᱡᱮᱭᱱ ᱢᱚᱱᱫᱤᱨ ᱞᱟᱹᱜᱤᱫ ᱢᱤᱫ ᱧᱩᱛᱩᱢᱟᱱ ᱴᱷᱟᱶ ᱠᱟᱱᱟ ᱾ ᱫᱟᱢᱳᱦ ᱠᱷᱚᱱ ᱓᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ ᱠᱩᱸᱰᱚᱞᱯᱩᱨ ᱨᱮ ᱕᱘ ᱜᱚᱴᱟᱝ ᱡᱮᱭᱱ ᱢᱚᱱᱫᱤᱨ ᱢᱮᱱᱟᱜᱼᱟ ᱾

ᱵᱟᱱᱫᱚᱠᱯᱩᱨ ᱨᱮᱱᱟᱜ ᱡᱚᱜᱮᱥᱣᱚᱨᱱᱟᱛᱷ ᱢᱚᱱᱫᱤᱨ ᱫᱚ ᱢᱤᱫ ᱦᱤᱱᱫᱩ ᱫᱷᱚᱨᱚᱢ ᱛᱷᱟᱱ ᱠᱟᱱᱟ ᱾ ᱫᱟᱢᱳᱦ ᱦᱚᱱᱚᱛ ᱨᱮ ᱞᱳᱫᱷᱤ ᱨᱟᱡᱽᱯᱩᱛ ᱟᱨ ᱠᱩᱨᱢᱤ ᱵᱟᱹᱲᱛᱤ ᱫᱟᱲᱮ ᱢᱮᱱᱟᱜ ᱠᱚᱣᱟ ᱾ ᱫᱟᱢᱳᱦ ᱥᱚᱦᱚᱨ ᱨᱮ ᱢᱤᱫᱴᱟᱹᱝ ᱚᱲᱟᱜ, ᱥᱟᱨᱠᱤᱴ ᱦᱟᱣᱩᱥ, ᱡᱟᱵᱟᱞᱯᱩᱨ ᱱᱟᱠᱟ ᱨᱮ ᱢᱚᱦᱟᱨᱟᱱᱟ ᱯᱨᱚᱛᱟᱯ ᱟᱜ ᱢᱩᱴᱷᱟᱹᱱ, ᱠᱤᱨᱛᱷᱤ ᱥᱴᱚᱸᱵᱷ, ᱜᱚᱡᱟᱱᱚᱱ ᱵᱩᱨᱩ, ᱱᱳᱜᱽᱡᱟ ᱵᱩᱨᱩ, ᱛᱚᱦᱥᱤᱞ ᱴᱟᱺᱰᱤ ᱥᱩᱨ ᱨᱮ ᱨᱟᱹᱱᱤ ᱫᱟᱢᱚᱭᱚᱱᱛᱤ ᱵᱟᱭ ᱟᱜ ᱠᱤᱞᱟ, ᱱᱮᱦᱨᱩ ᱯᱟᱨᱠ ᱟᱨ ᱢᱤᱫ ᱡᱚᱴᱟᱥᱚᱝᱠᱚᱨ ᱢᱚᱱᱫᱤᱨ ᱢᱮᱱᱟᱜᱼᱟ ᱾

ᱠᱩᱸᱰᱚᱞᱯᱩᱨ ᱫᱚ ᱥᱤᱧᱚᱛ ᱨᱮ ᱡᱮᱭᱱ ᱫᱷᱚᱨᱚᱢ ᱞᱟᱹᱜᱤᱫ ᱢᱤᱫ ᱱᱟᱜᱟᱢᱤᱭᱟᱹ ᱫᱷᱚᱨᱚᱢ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱛᱟᱞᱢᱟ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱫᱟᱢᱳᱦ ᱥᱚᱦᱚᱨ ᱠᱷᱚᱱ ᱓᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱡᱚᱴᱟᱥᱚᱝᱠᱚᱨ ᱟᱨ ᱵᱮᱞᱟᱛᱟᱞ ᱢᱚᱱᱫᱤᱨ ᱦᱚᱸ ᱦᱤᱱᱫᱩ ᱠᱚ ᱞᱟᱹᱜᱤᱫ ᱢᱤᱫ ᱢᱩᱬᱩᱛ ᱛᱤᱨᱛᱷ ᱡᱟᱭᱜᱟ ᱠᱟᱱᱟ ᱾ ᱱᱚᱣᱟ ᱫᱚ ᱠᱚᱞᱮᱠᱴᱚᱨ ᱚᱲᱟᱜ ᱟᱨ ᱦᱚᱱᱚᱛ ᱡᱤᱦᱚᱞ ᱥᱩᱨ ᱨᱮ ᱢᱮᱱᱟᱜᱼᱟ ᱾

ᱦᱮᱡ ᱥᱮᱱ
ᱫᱟᱢᱳᱦ ᱫᱚ ᱥᱚᱲᱚᱠ ᱟᱨ ᱨᱮᱞ ᱰᱟᱦᱟᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ NH 34 ᱫᱚ ᱫᱟᱢᱳᱦ ᱦᱚᱱᱚᱛ ᱛᱟᱞᱟ ᱛᱮ ᱪᱟᱞᱟᱜ ᱠᱟᱱᱟ ᱾ ᱫᱟᱢᱳᱦ ᱨᱮᱞᱣᱮ ᱥᱴᱮᱥᱚᱱ ᱫᱚ ᱱᱚᱶᱟ ᱥᱤᱧᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾https://indiarailinfo.com/departures/damoh-dmo/1223 ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱡᱟᱵᱟᱞᱯᱩᱨ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 

 Damoh District website

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ